PREGÀRIA DELS FIDELS

Pregària universal: Presentem la nostra pregària a Déu, el nostre Pare, per les necessitats del món i de l’Església i per tots els difunts. Preguem dient: ESCOLTEU-NOS, PARE.
1. Per l’Església. Que a tot arreu i en tota circumstància sigui portadora de la Bona Nova de la mort i resurrecció del Senyor i, així, doni esperança a tothom. PREGUEM.
2. Pels difunts. Per les persones que han mort sense tenir ningú al costat. Per aquelles que ningú no recorda. Per les que han mort en les guerres o a causa de la violència. Pels que moren fugint de la misèria. Pels nostres familiars, amics i veïns difunts. Que Déu els rebi en el seu Regne de vida plena, de llum i de pau. PREGUEM.
3. Pels qui ploren per la mort d’una persona estimada. Que Déu els doni el seu consol i la seva fortalesa. PREGUEM.
4. Per totes les persones del món. Que en totes elles creixin els anhels de pau, de justícia i de solidaritat. PREGUEM.
5. Per nosaltres. Que acollim la vida que Déu ens dona, la visquem seguint fidelment Jesucrist i siguem sempre portadors d’amor i d’esperança a tothom. PREGUEM.
Escolteu, Pare, la nostra pregària, i ompliu-nos del vostre amor. Per Crist, Senyor nostre.

Trobareu aquest i altres materials (full per a la celebració, orientacions de la celebració, notes exegètiques, projecte d’homilia, etc.) en la versió impresa de Missa Dominical.

Centre de Pastoral Litúrgica
Diputació 231 – 08007 Barcelona 
tl. 933 022 235 – wa 619 741 047 – cpl@cpl.es – Revista Missa Dominical 2026 / 14
